Klaustrofobija
Klaustrofobija (lot. claustrum – 'uždara vieta' + gr. φόβος – 'baimė') – uždarų erdvių, ankštų patalpų įkyri baimė. Klaustrofobas, patekęs į liftą, tunelį ar kitą uždarą patalpą paprastai jaučia nerimą. Nerimas reiškiasi prakaitavimu, širdies plakimu, dusuliu. Gali apimti panika, bijoma apalpti, stengiamasi būti arčiau išėjimo, kartais išvis vengiama pastarųjų situacijų, kas gerokai apriboja tokio asmens socialinį gyvenimą. Viena iš dažniausiai pasitaikančių fobijų. Kartu gali būti ir agorafobija.